《重阅王卫辉诗有感 其一》
清代·陆继辂

漫说书生文福齐，岂知仍是忆云泥。欢筵泪洒弹筝后，病榻心飞落日西。

楚帐何人当侧盾，吴江快意试然犀。由来枕上游仙近，悔共刘郎听晓鸡。

作者简介：（1772—1834）清江苏阳湖人，字祁孙，一字修平。嘉庆五年举人。选合肥训导。迁知江西贵溪，三年引疾归。工诗文。有《崇百药斋诗文集》、《合肥学舍札记》。